CELEX: 62022CN0053
Language: sk
Date: 2022-01-26 00:00:00
Title: Vec C-53/22: Návrh na začatie prejudiciálneho konania, ktorý podal Tribunale Amministrativo Regionale per la Lombardia (Taliansko) 26. januára 2022 – VZ/CA

4.4.2022   
            
            
               SK
            
            
               Úradný vestník Európskej únie
            
            
               C 148/15
            
         
      Návrh na začatie prejudiciálneho konania, ktorý podal Tribunale Amministrativo Regionale per la Lombardia (Taliansko) 26. januára 2022 – VZ/CA
      (Vec C-53/22)
      (2022/C 148/21)
      Jazyk konania: taliančina
      
         Vnútroštátny súd, ktorý podal návrh na začatie prejudiciálneho konania
      
      Tribunale Amministrativo Regionale per la Lombardia
      
         Účastníci konania pred vnútroštátnym súdom
      
      
         Žalobkyňa: VZ
      
         Žalovaný: CA
      
         Prejudiciálne otázky
      
      
                  1.
               
               
                  Bráni článok 1 ods. 3 smernice 89/665 (1) tomu, aby uchádzačovi, ktorý bol právoplatne vylúčený z postupu vedúceho k výberu zmluvnej strany, bola odopretá možnosť podať žalobu proti zamietnutiu zrušenia rozhodnutia o zadaní zákazky, ak chce preukázať, že úspešný uchádzač a všetci ostatní uchádzači úspešne umiestnení v poradovníku sa dopustili závažného odborného pochybenia spočívajúceho v uzavretí dohôd narúšajúcich hospodársku súťaž, ktoré boli preukázané v súdnom konaní až po jeho vylúčení, aby mal možnosť zúčastniť sa opakovaného postupu verejného obstarávania?
               
            
                  2.
               
               
                  Bránia článok 1 ods. 3 smernice 89/665 a zásady [práva Únie] týkajúce sa ochrany hospodárskej súťaže tomu, aby správny súd mohol preskúmať žalobu uchádzača, ktorý bol právoplatne vylúčený z postupu vedúceho k výberu zmluvnej strany, podanú proti zamietnutiu zrušenia rozhodnutia v rámci autoremedúry verejného obstarávateľa vo vzťahu k aktom pripustenia a zadania zákazky v prospech uchádzačov, ktorí uzavreli dohody narúšajúce hospodársku súťaž, ktoré boli preukázané v súdnom konaní, v tom istom odvetví, ktoré je predmetom verejného obstarávania?
               
            
         (1)  Smernica Rady 89/665/EHS z 21. decembra 1989 o koordinácii zákonov, iných právnych predpisov a správnych opatrení týkajúcich sa uplatňovania postupov preskúmavania v rámci verejného obstarávania tovarov a prác (Ú. v. ES L 395, 1989, s. 33; Mim. vyd. 06/001, s. 246).